**UPUTE AUTORIMA**

Radovi ne mogu prelaziti obim od 16 stranica i 5 ilustracija. Struktura rada mora biti sljedeća: ime i prezime autora sa akademskom titulom ili/i zvanjem i nazivom ustanove u kojoj je autor zaposlen; naslov rada, abstrakt na jeziku rada (do 400 znakova) sa ključnim riječima (5-10), koji se donose između naslova i teksta rada; tekst samog rada, te na kraju opširniji sažetak (zaključak, rezime) na engleskom jeziku obima do 2000 znakova sa prijevodom naslova rada i ključnih riječi.

Popis literature treba dati na kraju rada, a u njega ulaze djela na koja se autor poziva u radu. Popis se sačinjava abecednim redom prema prezimenima autora čija su djela korištena u izradi rada. Podaci o djelu moraju sadržavati relevantne informacije neophodne za njegovu identifikaciju (naslov djela, izdavač, mjesto i godina izdanja, broj stranica, i sl.).

Radovi moraju biti pisani na računalu, u jednoj od inačica programa MS Word (od 6.0 dalje) ili iznimno u nekom od programa koji su kompatibilni s MS Wordom. Svi tekstovi moraju bit snimljeni na formatu MS Word dokumenta (\*\*.doc). Potrebno je koristiti font Times New Roman (odnosno Times New Roman CE). Veličina slova je 12, prored je 1,5. Bilješke se obvezno pišu uporabom funkcije *footnote* (u izborniku *Insert*) u word procesoru u neprekinutom nizu od 1 dalje. U bilješkama je veličina slova 10, a prored jednostruki (*single*). Koristiti samo najosnovnije formatiranje teksta, odlomaka i bilješki.

Tablice, grafikoni, grafički prilozi (crteži, karte i dr.) i fotografije trebaju biti jasni, oštri i u crno-bijeloj tehnici. Također moraju imati numeraciju i takav raspored u tekstu da ih je moguće uvrstiti paralelno s tekstom. Prilozi se prilažu u digitalnom obliku, a poželjno zasebno od rukopisa, svaki na posebnoj stranici, formata do A4, uz naznaku smještaja u tekstu. Svi prilozi trebaju biti označeni u tekstu, numerirani arapskim brojevima i opremljeni legendama. Naslov priloga s numeracijom stavlja se iznad, a izvor ispod tablice.

Radovi prihvaćeni za objavljivanje mogu se nakon objavljivanja u Zborniku radova objaviti na drugome mjestu samo uz podatak o tome gdje je rad prvi put objavljen. Za citiranje teksta ili pretisak ilustracija iz neobjavljenih materijala ili iz rada koji je autorski zaštićen (copyright), odgovoran je isključivo autor. Uredništvo Zbornika niti Federalno ministarstvo obrazovanja i znanosti ne odgovaraju za navode i gledišta iznesena u pojedinim radovima.

Autori uz radove trebaju zasebno priložiti svoje životopise obima do 30 redaka teksta, koji sadrže temeljne biografske podatke, te relevantne informacije o njihovim znanstvenim, stručnim i nastavnim aktivnostima, odnosno publiciranim znanstvenim radovima. Životopisi će biti objavljeni na odgovarajućem mjestu u Zborniku radova.

**Pravila citiranja**

**Knjige**

Ime Prezime, *Naslov djela*, Mjesto izdanja Godina izdanja., citirane stranice.

*Naslov djela*, Priredio/Uredio/Preveo, Broj knjige/sveska (ukoliko se radi o serijskoj publikaciji), Mjesto izdanja Godina izdanja., citirane stranice.

Primjer

Mirjana Gross, *Historijska znanost*: *razvoj, oblik, smjerovi*, Zagreb 1976, 289-291.

*Poimenični popis sandžaka vilajeta Hercegovina*, prir. i prev. Ahmed S. Aličić, Sarajevo 1985., 65.

Kod ponovnog navođenja:

M. Gross, *Historijska znanost*, 23.

*Poimenični popis sandžaka vilajeta Hercegovina*, 71.

**Članci u periodici (časopis, godišnjak)**

Ime Prezime, Naslov članka, *Naslov časopisa*, Broj sveska, Mjesto izdanja Godina izdanja., citirane stranice.

Primjer

Hamdija Kapidžić, Agrarno pitanje u Bosni i Hercegovini za vrijeme austrougarske uprave (1878-1918), *Godišnjak Društva istoričara Bosne i Hercegovine*, godina XIX, 1970-1971., Sarajevo 1973., 71-96.

Kod ponovnog navođenja:

H. Kapidžić, Agrarno pitanje u Bosni i Hercegovini, 75.

**Prilozi u knjigama i zbornicima radova**

Ime Prezime, Naslov priloga, u *Naslov djela*, Mjesto izdanja Godina izdanja., citirane stranice.

Primjer

Marica Malović-Đukić, Porodica Zagurović u Kotoru (XIV-XV vek), u *Spomenica akademika Marka Šunjića* (1927-1998), Sarajevo 2010., 243-255.

Kod ponovnog navođenja:

M. Malović-Đukić, Porodica Zagurović, 245.

**Novine**

Naslov članka, *Naziv novina*, Mjesto izadnja datum i godina., citirane stranice.

Primjer

A Typical Anarchist, *The New York Times*, New York 4. 1. 1894., 10.

Kod ponovnog navođenja:

A Typical, 10.

**Doktorske disertacije i magistarski radovi**

Ime Prezime, *Naslov disertacije ili magistarskog rada*, doktorska disertacija (ili magistarski rad), Naziv sveučilišta Godina obrane., citirane stranice.

Primjer

Tvrtko Jakovina, *Utjecaj Sjedinjenih Američkih Država na društveni i politički život u Hrvatskoj (1948.-1955.)*, doktorska disertacija, Sveučilište u Zagrebu 2002., 13.

Kod ponovnog navođenja:

Jakovina, Utjecaj Sjedinjenih Američkih Država, 57.

**Enciklopedijski članci**

Naziv članka, *Naziv enciklopedije*, Broj sveska, Mjesto izdanja Godina izdanja, citirane stranice.

Primjer

Francuska revolucija (1789-99), *Hrvatska enciklopedija*, sv. 4, Zagreb 2002., 15-16.

Kod ponovnog navođenja:

Francuska revolucija, 15.

**Članci s interneta**

Ime Prezime, Naziv članka, *Naslov mrežne stranice*, URL stranice (datum kada je pristupljeno stranici)

Primjer

Sandra Skanderlić, Martin Luther (10. 11. 1483.-18. 2. 1546.), *Hrvatski Povijesni Portal*, http:// povijest.net/sadržaj/životopisi/svjetski/1204-martin-lutherskraćeno.html (11. 11. 2011.)

Kod ponovnog navođenja:

S. Skanderlić, Martin Luther

**Neobjavljeno arhivsko gradivo**

Arhiv u kojem je gradivo pohranjeno (dalje: skraćeni naziv), *Naziv arhivskog fonda ili zbirke* (dalje: skraćeni naziv), broj kutije odnosno sveska, stranica odnosno list (folij)

Primjer

Haus-, Hof- und Staatsarchiv (dalje: HHStA), *Politisches Archiv* (dalje: PA), XXXVIII / 120, fol. 72/1859.

*ili*

Arhiv Hercegovine (dalje: AH), *Acta turcarum* (dalje: AT), Sidžil mostarskog suda (dalje: SMS) fragmenti iz 1829–1842., fol. 64/a.

Kod ponovnog navođenja:

HHStA, PA, XXXVIII / 120, fol. 72/1859.

*ili*

AH, AT, SMS, fol. 64/a.

**NAPOMENA:** Ako postoji više autora oni se navode jedan iza drugog, odvojeni zarezima